กฎกระทรวงกำหนดอัตราค่าธรรมเนียมสำหรับผู้ประกอบวิชาชีพวิศวกรรมควบคุม พ.ศ. 2544กฎกระทรวง กำหนดอัตราค่าธรรมเนียมสำหรับผู้ประกอบวิชาชีพวิศวกรรมควบคุม พ.ศ. ๒๕๔๔อาศัยอำนาจตามความในมาตรา ๕ แห่งพระราชบัญญัติวิศวกร พ.ศ. ๒๕๔๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๙ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ให้กำหนดค่าธรรมเนียม ดังต่อไปนี้ (๑) ค่าใบอนุญาตเป็นผู้ประกอบวิชาชีพวิศวกรรมควบคุม บุคคลธรรมดา (ก) ระดับวุฒิวิศวกรฉบับละ๕,๐๐๐บาท (ข) ระดับสามัญวิศวกรฉบับละ๓,๕๐๐บาท (ค) ระดับภาคีวิศวกรฉบับละ๑,๐๐๐บาท (ง) ระดับภาคีวิศวกรพิเศษฉบับละ๑,๐๐๐บาท นิติบุคคล ค่าใบอนุญาตนิติบุคคลฉบับละ๑๖,๐๐๐บาท (๒)ค่าต่ออายุใบอนุญาตเป็นผู้ประกอบวิชาชีพวิศวกรรมควบคุมที่ขอต่ออายุใบอนุญาตก่อนใบอนุญาตหมดอายุ บุคคลธรรมดา (ก) ระดับวุฒิวิศวกรฉบับละ๑,๕๐๐บาท (ข) ระดับสามัญวิศวกรฉบับละ๑,๐๐๐บาท (ค) ระดับภาคีวิศวกรฉบับละ๕๐๐บาท (ง) ระดับภาคีวิศวกรพิเศษฉบับละ๕๐๐บาท สำหรับผู้ที่ขอต่ออายุใบอนุญาตหลังจากใบอนุญาตหมดอายุให้เพิ่มอัตราค่าธรรมเนียมฉบับละ๒,๐๐๐บาท นิติบุคคล (ก) ค่าต่อใบอนุญาตนิติบุคคลที่ขอต่ออายุใบอนุญาต ก่อนใบอนุญาตหมดอายุฉบับละ๙,๐๐๐บาท (ข) ค่าต่อใบอนุญาตนิติบุคคลที่ขอต่ออายุใบอนุญาต หลังจากใบอนุญาตหมดอายุฉบับละ๑๑,๐๐๐บาท (๓) ค่าหนังสือรับรองความรู้ความชำนาญในการประกอบวิชาชีพวิศวกรรมควบคุมฉบับละ๕,๐๐๐บาท (๔) ค่าใบแทนใบอนุญาตหรือหลักฐานรับรองการได้รับใบอนุญาต ดังนี้ (ก) ค่าใบแทนใบอนุญาต บุคคลธรรมดาฉบับละ๕๐๐บาท นิติบุคคลฉบับละ๕,๐๐๐บาท (ข) ค่าหลักฐานรับรองการได้รับใบอนุญาต ๑) บุคคลธรรมดา ก)หนังสือรับรองการได้รับใบอนุญาตเป็นผู้ประกอบวิชาชีพวิศวกรรมควบคุมเพื่อนำไปใช้เป็นหลักฐานตามกฎกระทรวงกำหนดแบบคำขออนุญาต ใบอนุญาต ใบรับรอง คำสั่ง และแบบหนังสือตามกฎหมายว่าด้วยการควบคุมอาคาร พ.ศ. ๒๕๖๔ ฉบับละ๒๐บาท ข)หนังสือรับรองการได้รับใบอนุญาตเป็นผู้ประกอบวิชาชีพวิศวกรรมควบคุมเพื่อนำไปใช้เป็นหลักฐานตามมาตรา ๓๙ ทวิ แห่งพระราชบัญญัติควบคุมอาคาร พ.ศ. ๒๕๒๒ หรือหนังสือรับรองการได้รับใบอนุญาตเป็นผู้ประกอบวิชาชีพวิศวกรรมควบคุม เพื่อนำใปใช้เป็นหลักฐานในกรณีอื่น ๆ ฉบับละ๕๐๐บาท ๒) นิติบุคคลฉบับละ๕,๐๐๐บาท (๕)ค่าทดสอบความรู้ในการประกอบวิชาชีพวิศวกรรมควบคุม ครั้งละ๑,๕๐๐บาทให้ไว้ ณ วันที่ ๒๙ ตุลาคม พ.ศ. ๒๕๔๔ ร้อยตำรวจเอก ปุระชัย เปี่ยมสมบูรณ์ รัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากอัตราค่าธรรมเนียมเดิมที่กำหนดไว้ตามกฎกระทรวงที่ออกโดยอาศัยอำนาจตามพระราชบัญญัติวิชาชีพวิศวกรรม พ.ศ. ๒๕๐๕ ซึ่งถูกยกเลิกไปแล้ว แต่ยังมีผลใช้บังคับอยู่ตามบทเฉพาะกาลของพระราชบัญญัติวิศวกร พ.ศ. ๒๕๔๒ ไม่เหมาะสมกับสถานการณ์ในปัจจุบันและโดยที่มาตรา ๕ แห่งพระราชบัญญัติวิศวกร พ.ศ. ๒๕๔๒ กำหนดให้รัฐมนตรีว่าการกระทรวงมหาดไทยออกกฎกระทรวงกำหนดอัตราค่าธรรมเนียมไม่เกินอัตราท้ายพระราชบัญญัติดังกล่าว จึงจำเป็นต้องออกกฎกระทรวงนี้กฎกระทรวงกำหนดอัตราค่าธรรมเนียมสำหรับผู้ประกอบวิชาชีพวิศวกรรมควบคุม (ฉบับที่ ๒) พ.ศ. ๒๕๖๕มาตรา 3 ข้อ ๓ คำขอรับใบอนุญาตเป็นผู้ประกอบวิชาชีพวิศวกรรมควบคุม ประเภทนิติบุคคล และคำขอต่อใบอนุญาตเป็นผู้ประกอบวิชาชีพวิศวกรรมควบคุม ประเภทนิติบุคคล ที่ได้ยื่นไว้ก่อนวันที่กฎกระทรวงนี้ใช้บังคับ และยังอยู่ระหว่างพิจารณามาตรา 3 ให้เรียกเก็บค่าธรรมเนียมตามที่กำหนดในกฎกระทรวงกำหนดอัตราค่าธรรมเนียมสำหรับผู้ประกอบวิชาชีพวิศวกรรมควบคุม พ.ศ. ๒๕๔๔ ก่อนการแก้ไขเพิ่มเติมโดยกฎกระทรวงนี้หมายเหตุ :- เหตุผลในการประกาศใช้กฎกระทรวงฉบับนี้ คือโดยที่ข้อบังคับสภาวิศวกร ว่าด้วยการออกใบอนุญาตเป็นผู้ประกอบวิชาชีพวิศวกรรมควบคุม ประเภทนิติบุคคล (ฉบับที่ ๓) พ.ศ. ๒๕๖๔ ได้แก้ไขอายุใบอนุญาตเป็นผู้ประกอบวิชาชีพวิศวกรรมควบคุม ประเภทนิติบุคคล ให้มีอายุสามปีจึงสมควรแก้ไขเพิ่มเติมค่าธรรมเนียมค่าใบอนุญาตเป็นผู้ประกอบวิชาชีพวิศวกรรมควบคุม ประเภทนิติบุคคล และค่าธรรมเนียมค่าต่ออายุใบอนุญาตเป็นผู้ประกอบวิชาชีพวิศวกรรมควบคุม ประเภทนิติบุคคล ที่ขอต่ออายุใบอนุญาตก่อนใบอนุญาตหมดอายุและหลังจากใบอนุญาตหมดอายุเพื่อให้ค่าธรรมเนียมมีความเหมาะสมและสอดคล้องกับอายุใบอนุญาตที่มีการแก้ไข จึงจำเป็นต้องออกกฎกระทรวงนี้กฎกระทรวงกำหนดอัตราค่าธรรมเนียมสำหรับผู้ประกอบวิชาชีพวิศวกรรมควบคุม (ฉบับที่ ๓) พ.ศ. ๒๕๖๕มาตรา 2 ข้อ ๒ คำขอรับใบแทนใบอนุญาตเป็นผู้ประกอบวิชาชีพวิศวกรรมควบคุม และคำขอรับหลักฐานรับรองการได้รับใบอนุญาตเป็นผู้ประกอบวิชาชีพวิศวกรรมควบคุม ที่ได้ยื่นไว้ก่อนวันที่กฎกระทรวงนี้ใช้บังคับ และยังอยู่ระหว่างพิจารณา ให้เรียกเก็บค่าธรรมเนียมตามที่กำหนดในกฎกระทรวงนี้หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขค่าธรรมเนียมหลักฐานรับรองการได้รับใบอนุญาตเป็นผู้ประกอบวิชาชีพวิศวกรรมควบคุมสำหรับบุคคลธรรมดา ในกรณีหนังสือรับรองการได้รับใบอนุญาต ซึ่งต้องใช้เป็นหลักฐานในการยื่นคำขอต่าง ๆ ตามกฎกระทรวงกำหนดแบบคำขออนุญาต ใบอนุญาต ใบรับรองคำสั่ง และแบบหนังสือตามกฎหมายว่าด้วยการควบคุมอาคาร พ.ศ. ๒๕๖๔ เพื่อลดภาระค่าใช้จ่ายของประชาชน และแยกการกำหนดค่าธรรมเนียมหนังสือรับรองการได้รับใบอนุญาตเป็นผู้ประกอบวิชาชีพวิศวกรรมควบคุม ซึ่งต้องใช้เป็นหลักฐานในการแจ้งต่อเจ้าพนักงานท้องถิ่นตามมาตรา ๓๙ ทวิ แห่งพระราชบัญญัติควบคุมอาคาร พ.ศ. ๒๕๒๒รวมทั้งหนังสือรับรองที่จะนำไปใช้เป็นหลักฐานในกรณีอื่น ๆ จึงจำเป็นต้องออกกฎกระทรวงนี้